PATVIRTINTA

Kauno lopšelio-darželio „Gintarėlis“

direktoriaus 2017 m. spalio 25 d.

įsakymu Nr. V- 23

# KAUNO LOPŠELIO-DARŽELIO „GINTARĖLIS“ ELEKTRONINIO DIENYNO „MŪSŲ DARŽELIS“ TVARKYMO NUOSTATAI

**I SKYRIUS**

# BENDROSIOS NUOSTATOS

1. Kauno lopšelio-darželio „Gintarėlis“ (toliau – lopšelio-darželio) elektroninio dienyno “Mūsų darželis“ tvarkymo nuostatai (toliau – nuostatai) reglamentuoja lopšelio-darželio elektroninio dienyno administravimo, tvarkymo, priežiūros, dienynų sudarymo elektroninio dienyno duomenų pagrindu, jų išspausdinimo ir perkėlimo į skaitmeninę laikmeną tvarką.
2. Šie nuostatai parengti, vadovaujantis:
   1. Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 patvirtintu Priešmokyklinio ugdymo tvarkos aprašu;
   2. Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118, dokumentų rengimo taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-117;
   3. Elektroninių dokumentų valdymo taisyklėmis, patvirtintomis Lietuvos vyriausiojo archyvaro2011 m. gruodžio 29 d. įsakymu Nr. V-158.
   4. Dienynų sudarymo elektroninio dienyno duomenų pagrindu tvarkos aprašu, patvirtintu Lietuvos Respublikos švietimo ir mokslo ministro 2008 m. liepos 4 d. įsakymu Nr. ISAK-2008,

Lietuvos Respublikos švietimo ir mokslo ministro 2016 m. kovo 15 d. įsakymo Nr. ISAK-195 redakcija.

1. Dienynas elektroninio dienyno duomenų pagrindu sudaromas tvarkant identiškus skyrius ir įvedant tuos pačius duomenis, kaip ir spausdintame dienyne, kurio formą tvirtina Lietuvos Respublikos švietimo ir mokslo ministras.
   1. Nuostatuose vartojamos sąvokos atitinka Lietuvos Respublikos Švietimo įstatyme ir kituose švietimą reglamentuojančiuose teisės aktuose vartojamas sąvokas.
   2. Nuostatais vadovaujasi visi lopšelio-darželio bendruomenės nariai.

**II SKYRIUS**

# ELEKTRONINIO DIENYNO ADMINISTRAVIMAS, TVARKYMAS IR PRIEŽIŪRA

1. Elektroninio dienyno administravimą bei priežiūrą vykdo lopšelio-darželio direktoriaus įsakymu paskirti asmenys.
2. Elektroninį dienyną atrakina ir užrakina lopšelio-darželio direktoriaus pavaduotojas ugdymui( administratorius). Pildo grupių auklėtojos, logopedas, menų (muzika, dailė) pedagogas, neformaliojo ugdymo (kūno kultūra) mokytojas, dietistas.
3. Visi su elektroniniu dienynu dirbantys lopšelio-darželio darbuotojai pasirašo konfidencialumo pasižadėjimus (priedas), kurie saugomi darbuotojų asmens bylose.
4. Lopšelio-darželio ekletroninio dienyno administravimą vykdantis asmuo atlieka šias pagrindines funkcijas:
   1. informuoja elektroninio dienyno paslaugą teikiančios įmonės atstovus ir lopšelio darželio direktorių apie kylančias technines ir administravimo problemas, sprendžia administravimo problemas savo kompetencijos ribose;
   2. kiekvienų mokslo metų pradžioje, bet ne vėliau kaip iki rugsėjo 5 d., suveda į elektroninio dienyno duomenų bazę vaikų ir pedagoginių darbuotojų sąrašus, sukuria grupes, nurodo grupių pedagoginį personalą, koreguoja duomenis jiems pasikeitus;
   3. suteikia prisijungimo duomenis elektroninio dienyno vartotojams – ikimokyklinio ugdymo auklėtojams, priešmokyklinio ugdymo pedagogams, logopedui, menų (muzika, šokiai) ugdymo pedagogams, neformaliojo ugdymo (kūno kultūra) mokytojai, dietistui naujus duomenis juos pametusiems vartotojams;
   4. ištaiso elektroniniame dienyne padarytas klaidas;
   5. įveda į elektroninį dienyną dokumentus;
   6. informuoja ir konsultuoja lopšelio-darželio bendruomenės narius elektroninio dienyno pildymo, prisijungimo ir kt. klausimais;
   7. paruošia ataskaitas, kurios turi būti saugojamos byloje ar skaitmeninėje laikmenoje, išeinantiems iš lopšelio-darželio vaikams ir šalina juos iš elektroninio dienyno sąrašų;
   8. pildo ir atnaujina informaciją apie lopšelį-darželį, pedagogus ir vadovus;
   9. esant poreikiui užrakina ir atrakina tabelių pildymo, trynimo funkcijas, kai jos bus padarytos sistemoje;
   10. atlieka elektroninio dienyno klaidų, nusiskundimų analizę ir teikia pasiūlymus dėl elektroninio dienyno tobulinimo.
5. Ikimokyklinio ugdymo auklėtojos ir priešmokyklinio ugdymo pedagogai pildydami elektroninį dienyną atlieka šias pagrindines funkcijas:
   1. iš lopšelio-darželio administratoriaus gavę prisijungimo vardą ir slaptažodį, prisijungia prie elektroninio dienyno;
   2. nurodo savo vardą ir pavardę, elektroninio pašto adresą;
   3. sudaro grupės vaikų sąrašą, surašo visą būtiną informaciją apie juos;
   4. suteikia elektroninio dienyno naudotojams – ugdytinių tėvams – pirminio prisijungimo duomenis (vardus ir slaptažodžius) ar naujus duomenis juos pametusiems vartotojams;
   5. tikrina informaciją apie savo grupę, vaikus ir esant poreikiui daro pakeitimus, informuodamas administratorių;
   6. kiekvieną darbo dieną iki 19 val. arba vėliau, jei tam yra objektyvių priežasčių (nėra interneto, neveikia elektroninis dienynas ar pan.), įrašo šiuos duomenis: vaikų lankomumą (nuo 9 val. iki 9 val. 30 min.), vėlavimą, informaciją apie vaikų pažangą, pasiekimus, pastabas;
   7. kiekvieną savaitės penktadienį užpildo ugdomosios veiklos plano savaitės refleksiją;
   8. iki einamo mėnesio paskutinės dienos baigia pildyti vaikų lankomumo apskaitos žiniaraštį, išspausdina ir pateikia lopšelio-darželio direktoriaus pavaduotojui ugdymui;
   9. mėnesio pabaigoje ištaiso klaidas tik lopšelio-darželio elektroninio dienyno administratoriui leidus;
   10. įveda vaiko nelankytų dienų pateisinimo dokumentų duomenis, vadovaudamiesi teisės aktų nustatyta tvarka;
   11. ne vėliau kaip prieš savaitę iki organizuojamo tėvų susirinkimo įveda informaciją apie jo vietą, laiką ir temas;
   12. gali įvesti informaciją apie grupės vaikų gimtadienius, nurodant mėnesį ir dieną, jei vaikų tėvai neprieštarauja;
   13. tvarko savo grupės vaikų sąrašus;
   14. tikrina ir tikslina tėvų duomenis;
6. Direktoriaus įsakymu paskirti asmenys iki kiekvienų metų spalio 1 d. suveda ir atnaujina duomenis apie ugdytinių sveikatą.

9.2. informuoja kitus pedagoginius darbuotojus apie ugdytinių sveikatos sutrikimus.

1. Direktoriaus pavaduotojas ugdymui:
   1. nuolat kontroliuoja ir analizuoja auklėtojų, švietimo pagalbos specialistų veiklą pildant elektroninį dienyną;
   2. peržiūri kiekvienos grupės vaikų lankomumo apskaitos žiniaraščių informaciją ir patikrina duomenų atitikimą. Suradęs netikslumus ar klaidas informuoja direktorių ar administratorių.
   3. teisės akų nustatyta tvarka atsako už perkeltų į skaitmeninę laikmeną duomenų teisingumą, tikrumą;
   4. nustato pasiekimų vertinimo datas;
   5. pildo ir atnaujina informaciją apie lopšelį-darželį, pedagogus;
   6. elektroninio dienyno duomenų pagrindu sudarytame dienyne nustačius klaidą, klaidingą žodį, tekstą ar įvertinimą informuoja klaidą padariusį asmenį;
2. Logopedas pildydamas elektroninį dienyną atlieka šias pagrindines funkcijas:
   1. iš lopšelio-darželio administratoriaus gavęs prisijungimo vardą ir slaptažodį, prisijungia prie elektroninio dienyno;
   2. pagal lopšelio-darželio direktoriaus patvirtintą darbo grafiką suveda informaciją apie ugdytinius (pastabos, pasiekimai, rekomendacijos ir kt.), informaciją tėvams;
   3. parengia vaikų turinčių kalbos sutrikimus mokslo metų ugdomosios veiklos planą.
3. Ikimokyklinio ugdymo menų (muzika, šokiai) ugdymo pedagogas pildydamas elektroninį dienyną atlieka šias pagrindines funkcijas:
   1. iš lopšelio-darželio administratoriaus gavęs prisijungimo vardą ir slaptažodį, prisijungia prie elektroninio dienyno;
   2. suderinęs su ikimokyklinio ugdymo auklėtojomis, priešmokyklinio ugdymo

pedagogais ugdomosios veiklos savaitės plane suplanuoja veiklas, skirtas vaikų muzikinei, veiklai;

* 1. parengia meninio ugdymo veiklos planą mokslo metams.

1. Neformaliojo ugdymo (kūno kultūra) mokytojas pildydamas elektroninį dienyną atlieka šias pagrindines funkcijas:
   1. iš lopšelio-darželio administratoriaus gavęs prisijungimo vardą ir slaptažodį, prisijungia prie elektroninio dienyno;
   2. suderinęs su ikimokyklinio ugdymo auklėtojomis, priešmokyklinio ugdymo

pedagogais, ugdomosios veiklos savaitės plane suplanuoja veiklas, skirtas vaikų judriajai veiklai;

* 1. parengia mokslo metų vaikų fizinio aktyvumo ugdomosios veiklos planą.

1. Elektroninio dienyno pildymo priežiūrą vykdo lopšelio-darželio direktoriaus pavaduotojas ugdymui (administratorius) ir direktorius, kuris:
   1. ne rečiau kaip kartą per mėnesį patikrina elektroninio dienyno pildymą;
   2. elektroniniame dienyne rašo pastabas ikimokyklinio ugdymo auklėtojams, priešmokyklinio ugdymo pedagogams, kitiems specialistams dėl dienyno pildymo, kontroliuoja jų įvykdymą;
2. 3.pasibaigus mėnesiui kontroliuoja, kad vaikų ugdomąją veiklą vykdantys asmenys (ikimokyklinio ugdymo auklėtojos ir priešmokyklinio ugdymo pedagogai, logopedas, ikimokyklinio ugdymo meninio ugdymo (muzika, šokiai) mokytojas, neformaliojo (kūno kultūra) mokytojas, laiku užbaigtų informacijos pildymą elektroniniame dienyne;

14.4. ugdomąją veiklą vykdančiam asmeniui nutraukus darbo sutartį mokslo metų eigoje, patikrina jo tvarkytą vaikų ugdymo apskaitą ir perduoda ją tvarkyti kitam asmeniui.

1. Kiekvieną darbo dieną ar netiesioginio darbo su vaikais metu, pedagoginiai ir kiti darbuotojai, meniu skyriuje „Vidinės žinutės“, privalo susipažinti su naujai atsiųsta informacija ir atgaline žinute atsiųsti įrašą „Susipažinau“.

**III SKYRIUS**

# DIENYNO SUDARYMAS ELEKTRONINIO DIENYNO DUOMENŲ PAGRINDU, IŠSPAUSDINIMAS, PERKĖLIMAS Į SKAITMENINĘ LAIKMENĄ

1. Lopšelį-darželį lankančių vaikų ugdymo apskaita tvarkoma elektroniniame dienyne, kuris sudaromas elektroninio dienyno duomenų pagrindu pagal „Mūsų darželis“

(www.musudarzelis.lt) sistemą.

1. Mokslo metams pasibaigus, bet ne vėliau kaip iki paskutinės rugpjūčio mėnesio darbo dienos, lopšelio-darželio direktoriaus pavaduotoja ugdymui:
   1. kontroliuoja ir analizuoja pildančių elektroninį dienyną pedagoginių darbuotojų veiklą;
   2. iš elektroninio dienyno išspausdina ikimokyklinio ugdymo auklėtojų ir priešmokyklinio ugdymo pedagogų, logopedo, menų (šokiai, muzika) ugdymo pedagogo, neformaliojo ugdymo (kūno kultūra) mokytojo parengtus ugdomosios veiklos planus ir parašu patvirtina duomenų teisingumą ir tikrumą;
   3. kitus dienyno skyrius iki paskutinės rugpjūčio mėnesio darbo dienos perkelia į skaitmeninę laikmeną ir perduoda lopšelio – darželio archyvarei;
   4. teisės aktų nustatyta tvarka atsako už perkeltų į skaitmeninę laikmeną duomenų teisingumą, tikrumą ir autentiškumą;
   5. vaikų lankomumo apskaitos žiniaraštyje funkcijos užrakinamos per 7 darbo dienas po kiekvieno mėnesio pabaigos, kai ši funkcija bus sistemoje;
   6. elektroninio dienyno duomenų pagrindu sudarytame dienyne nustačius klaidą – klaidingą žodį, tekstą ar įvertinimą – klaidą padaręs asmuo kartu su elektroninio dienyno administratoriumi ištaiso klaidą elektroniniame dienyne;
   7. iš elektroninio dienyno išspausdintuose dokumentuose padarytos klaidos ranka netaisomos, jos pataisomos kartu su klaidą padariusiu asmeniu ir išspausdinamos iš naujo.

## IV SKYRIUS

**ASMENŲ, TVARKANČIŲ ELEKTRONINĮ DIENYNĄ, FUNKCIJOS IR ATSAKOMYBĖ**

1. Direktorius ir pildantys elektroninį dienyną asmenys užtikrina elektroninio dienyno veiklą, jo tvarkymą, informacijos saugumą, tikrumą ir patikimumą, elektroninio dienyno duomenų pagrindu dienyno sudarymą, jo išspausdinimą, perkėlimą į skaitmenines laikmenas, saugojimą teisės aktų nustatyta tvarka.
2. Direktorius ir pildantys elektroninį dienyną asmenys atsako, kad nebūtų pažeista lopšelio-darželio ugdytinių ir jų tėvų (globėjų) informavimo vaikų ugdymo(si) klausimais tvarka.
3. Už atspausdintų dienynų archyvavimą atsako lopšelio-darželio archyvarė.
4. Vaikų ugdomąją veiklą vykdantys asmenys (ikimokyklinio ugdymo auklėtojos, priešmokyklinio ugdymo pedagogai, logopedas, menų (šokiai, muzika) ugdymo pedagogas,

neformaliojo ugdymo (kūno kultūra) atsako už savalaikį duomenų įvedimą į dienyną, jų teisingumą ir konfidencialumą.

1. Asmenys, administruojantys, prižiūrintys, tvarkantys vaikų ugdomosios veiklos apskaitą elektroniniame dienyne, minėto dienyno duomenų pagrindu sudarantys dienyną vadovaujasi Lietuvos Respublikos įstatymais ir kitais teisės aktais.
2. Asmenys, tvarkantys, administruojantys ir prižiūrintys dienyną, pažeidę šį aprašą baudžiami teisės aktų nustatyta tvarka.

**V SKYRIUS**

# ELEKTRONINIO DIENYNO ARCHYVAVIMAS IR KITOS NUOSTATOS

1. Šių nuostatų nustatyta tvarka sudarytas, išspausdintas ir perkeltas į skaitmenines laikmenas dienynas saugomas, vadovaujantis Bendrojo lavinimo mokyklų dokumentų saugojimo terminų rodyklėje, patvirtintoje Lietuvos Respublikos švietimo ir mokslo ministro ir Lietuvos archyvų departamento prie Lietuvos Respublikos Vyriausybės generalinio direktoriaus 2011 m. liepos 4 d. įsakymu Nr. V-118.
2. Nuostatai gali būti papildomi ir keičiami lopšelio-darželio direktoriaus įsakymu.
3. Nuostatų reikalavimų privalo laikytis visi lopšelio-darželio darbuotojai, tvarkantys, administruojantys ir prižiūrintys dienyną.
4. Nuostatai įsigalioja nuo 2017 m. gruodžio 1 d.

PRITARTA

Kauno m. lopšelio-darželio „Gintarėlis“

tarybos 2017 m. spalio 23 d. posėdžio

protokoliniu nutarimu Nr. 12

PATVIRTINTA

Kauno lopšelio-darželio „Gintarėlis“ direktoriaus 2017 m. spalio 25 d.

įsakymu Nr. V-23

# KONFIDENCIALUMO PASIŽADĖJIMAS

20\_\_\_ m. \_\_\_\_\_\_\_\_\_\_\_\_\_\_\_\_\_\_ mėn. \_\_\_\_\_d.

Kauno lopšelis-darželis „Gintarėlis“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė)

1. Suprantu, kad:
   1. negalima darbe tvarkomų asmens ar kitų duomenų atskleisti ar perduoti neįgaliotiems asmenims ar institucijoms;
   2. draudžiama perduoti neįgaliotiems asmenims slaptažodžius ir kitą informaciją, kad programinėmis ir techninėmis priemonėmis sužinotų duomenis, ar kitaip sudaryti sąlygas susipažinti su duomenimis;
   3. netinkamas duomenų tvarkymas gali užtraukti atsakomybę pagal Lietuvos Respublikos įstatymus.
2. Įsipareigoju:
   1. saugoti duomenų paslaptį;
   2. duomenis tvarkyti vadovaudamasis Lietuvos Respublikos įstatymais ir kitais teisės aktais, taip pat pareigybės aprašymu;
   3. neatskleisti, neperduoti ir nesudaryti sąlygų įvairiomis priemonėmis susipažinti su tvarkoma informacija nei vienam asmeniui, kuris nėra įgaliotas naudotis šia informacija tiek įstaigos viduje, tiek už jos ribų;
   4. pranešti savo vadovui apie bet kokį įtartiną atvejį, kuris gali kelti grėsmę duomenų saugumui.
3. Žinau, kad:
   1. už šio pasižadėjimo nesilaikymą ir Lietuvos Respublikos asmens duomenų teisines apsaugos įstatymo pažeidimą turėsiu atsakyti pagal galiojančius Lietuvos Respublikos įstatymus;
   2. asmuo, patyręs žalą dėl neteisėto duomenų tvarkymo arba kitų duomenų valdytojo ar duomenų tvarkytojo veiksmų ar neveikimo, turi teisę reikalauti atlyginti jam padarytą turtinę ar neturtinę žalą (pagal Lietuvos Respublikos civilinį kodeksą, Lietuvos Respublikos asmens duomenų teisinės apsaugos įstatymą ir kitus teisės aktus);
   3. šis pasižadėjimas galios visą mano darbo laiką pagal Lietuvos Respublikos asmens duomenų teisinės apsaugos įstatymą.
4. Patvirtinu, kad esu susipažinęs su Lietuvos Respublikos asmens duomenų teisinės apsaugos įstatymu.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(pareigų pavadinimas) (parašas) (vardas, pavardė)

PRITARTA

Kauno m. lopšelio-darželio „Gintarėlis“

tarybos 2017 m. spalio 25 d. posėdžio

protokoliniu nutarimu Nr. 12